གཞན་ཡུལ་དུ་སླེབས་པའི་ང་རང།

༢༠༡༠ལོའི་ཟླ་བ་༡༠ཚེས་༢༠ཉིན་གུས་པས་དྲ་ངོས་འདིའི་ནང་རྩོམ་ཡིག་འདི་ཡིག་གཏགས་བྱས།     གཞན་ཡུལ་དུ་སླེབས་པའི་ང་རང།.སྐད་འཇོག
{| style="width: 100%;"
|-
|

{| style="width: 100%; background: transparent; border-spacing: 0; table-layout: fixed;"
|- style="vertical-align: top;"
| style="width: 65%; padding-right: 10px;" |
link=|alt=
54px|link=|alt=
རྩོམ་ཡིག་གི་ཁུལ།
གཞན་ཡུལ་དུ་སླེབས་པའི་ང་རང་།
སྔོ་བསངས་ཀྱི་ནམ་མཁའ། ། 
བརྟན་ལྷིང་གི་རི་བོ། ། 
དྭངས་གཙང་གི་ཆུ་བོ། ། 
གཙང་དག་གི་མཁའ་རླུང་། ། 
ཨ་ཁ། ། 
བདག་ནི་དེ་དག་དང་བྲལ་ནས་གཞན་ཡུལ་དུ་སླེབས། ། 
རེད་ལགས། ། 
མ་གཞི་དེ་དག་ཚང་མ་རང་ཉིད་ཀྱི་འདུན་ལམ་ཆེད་དུ། ། 
རང་ཉིད་ཀྱི་ཕམ་ཁའི་རྨ་ཁ་གསོས་ཆེད་དུ། ། 
མ་ཡུམ་ཨ། ། 
མ་ཡུམ་། ། 
ངའི་མཛེས་སྡུག་ལྡན་པའི་ཕ་ཡུལ། ། 
བདག་ནི་ཁྱེད་དང་བྲལ་འདོད་མེད་བཞིན་དུ། ། 
འདི་ནས་བྲལ། ། 
བདག་ནི་གནོང་འགྱོད་སྐྱེ་བཞིན་དུ། ། 
ཁྱེད་དང་བྲལ། ། 
བདག་ནི་བློ་འཕམ་སྐྱེ་བཞིན་དུ། ། 
ཁྱེད་བཞག་ནས་འགྲོ་དགོས་བྱུང་། ། 
བདག་སེམས་གནོང་འགྱོད་ཀྱིས་བཅིངས་རུང་། ། 
བདག་སེམས་སྐྱོ་སྣང་གིས་བསླུབས་རུང་། ། 
གང་ལྟར་ཁྱེད་དང་བྲལ་དགོས་བྱུང་། ། 
ཕ་ཡུལ་དང་བྲལ་བའི་ང་། ། 
རྡོ་འཕོག་པའི་བྱིའུ་ཆུང་། ། 
ལྕགས་སྐྱུར་ཚུད་པའི་ཉ་མོ། ། 
རྐང་སྒྲོག་བཅིངས་པའི་བཙོན་པ། ། 
མདོར་ན། ། 
བསམ་ཚོད་ལས་འདས་པའི་གནས་སུ་གྱར། ། 
ངའི་བློ་སྟོབས། ། 
ངའི་སེམས་ཤུགས། ། 
དེ་དག་ཚང་མ། ། 
ཕ་ཡུལ་ནས་འདི་རུ་འཁུར་མ་ཐུབ། །
བྲལ་ཁའི་སྐྱོ་སྣང་གི་འཁུར་པོ་ལྗི་པོས། ། 
བདག་གིས་དེ་དག་འཁུར་མ་ཐུབ། ། 
བློ་ཕམ་སྐྱེ་བཞིན། ། 
སེམས་སྡུག་བྱེད་བཞིན། ། 
ཉི་མའི་འགྲོས་དང་མ་བསྟུན་ཀ་མེད་བྱུང་། ། 
སྐབས་རེ། ། 
གནས་འདི་ནས་ཁྱེད་ཀྱི་ཕྱོགས་ལ་རྒྱང་བལྟ་ཞིག་བྱེད་དུས། ། 
དངོས་གནས་ཁྱེད་ནི་གནས་འདི་དང་བསྡུར་ན། ། 
ལྷ་ཡུལ་དང་སྙམ། ། 
ཕ་ཡུལ་ཨྰ། ཕ་ཡུལ། ། 
ངའི་ཕ་ཡུལ། ། 
ཁྱེད་ནི་ངའི་སྟོབས་ཤུགས་ཀྱི་འབྱུང་རྩ། ། 
ཁྱེད་ནི་ངའི་སེམས་ཤུགས་ཀྱི་ས་བོན། ། 
གང་ལྟར། ། 
བདག་ནི་ཁྱེད་དང་བྲལ་བས། ། 
ཚང་མ་སྟོང་སང་ངེར་གྱུར། ། 
སྐབས་དེ་དུས། ། 
ངའི་མིག་མདུན་གྱི་ལམ་བུ། ། 
ཀྱག་གེ་ཀྱོག་གེར་གནས། ། 
བདག་འཚོ་ས་ཡི་འཇིག་རྟེན། ། 
ཟང་ངེ་ཟིང་ངེར་གནས། །